als_Latn dik_Latn sag_Latn
Policia italiane ka hedhur dritë mbi shkaqet e ekzekutimit të 30-vjeçarit shqiptar në provincën e Firences në Itali, ngjarje e ndodhur dy ditë më parë.
Sipas hetimeve të deritanishme të zbardhura nga “La Stampa”, vrasja e Andrea Lucajt ka ardhur si pasojë e një rivaliteti për një vajzë.
La Stampa shkruan se 30-vjeçari Lucaj, së bashku me një tjetër shqiptar, janë qëlluar nga dy persona të panjohur, në momentin kur ata kanë hipur në makinën e tyre. Ngjarja është regjistruar shumë pranë një lokali nate (“Evita”) dhe mendohet se shkak i vrasjes ka qenë një përplasje për një femër.
Në median italiane shkruhet gjithashtu se plumbat që i morën jetën 30-vjeçarit dhe plagosën rëndë në kokë shqiptarin tjetër, në fakt kanë dalë nga dy armë të ndryshme. Albert Lucaj ka gjetur vdekjen e menjëhershme, ndërsa shqiptari tjetër ka marrë një plumb në kokë dhe ndodhet në gjendje të rëndë shëndetësore. Pavarësisht plagës në një vend kritik, shqiptari (identiteti i të cilit nuk bëhet me dije) ka arritur të njoftojë ambulancën.
Media shkruan se pasi dy personat e panjohur kanë qëlluar mbi shqiptarët, janë larguar në këmbë drejt fushave pranë vendit të ngjarjes, e më pas me një automjet janë shkëputur nga vendndodhja ku kanë kryer ekzekutimin.
als_Latn als_Latn als_Latn als_Latn als_Latn